《云掩月 其一》
宋代·詹初

游云纷扰混太清，苍茫万里晦月明。岂是贞明能为改，却缘外月纵且横。

纵横云霭尽能拨，一轮即见当天发。当天皎皎月照人，今古何曾人照月。

千江万江月尽圆，千人万人谁知焉。李白江头捉月死，尽笑李白醉而颠。

江中那有月可捉，举首独立空茫然。空茫然，月在天，古来祗有一心传。

休教心外便便言，当时岂啻李白醉江边。

作者简介：詹初（约公元1231年前后在世）字以元，一作子元，休宁（今属安徽）人。生卒年均不详，约宋理宗绍定中前后在世。南宋大臣、理学家。詹体仁的宗侄。为学崇奉朱熹。初为县尉，后以荐为太学录，与同学汪莘友善。既仕七年，因上疏乞辨君子、小人、邪、正之分，忤韩侂胄，罢归。家居之日，与海内名贤以讲明斯道为己任，日以著书立说为乐。因居休宁之流塘，故集名《流塘集》；又尝构寒松阁於万松之间，读书其中，故其集又名《寒松阁集》。《宋诗纪事》卷六十二有小传。